เปิด 4 หุ้นรับเหมาฯดาวเด่นปี 66 ชู CK ท็อปพิก ตุนแบ็กล็อกเกือบ 2 แสนล้าน
เปิด 4 หุ้นรับเหมาฯดาวเด่นปี 66 ชู CK ท็อปพิกกลุ่ม ตุนแบ็กล็อกแน่น ฟาก SEAFCO ลุ้นงบไตรมาส 1/66 เทิร์นอะราวด์
เปิด 4 หุ้นรับเหมาฯดาวเด่นปี 66 ชู CK ท็อปพิกกลุ่ม ตุนแบ็กล็อกแน่น เกือบ 2 แสนล้าน ฟาก SEAFCO ลุ้นงบ Q1/66 เทิร์นอะราวด์
26 ธ.ค. 2565

บล.ฟินันเซีย ไซรัส ระบุในบทวิเคราะห์วันนี้(26 ส.ค.2565) ว่า กลุ่มรับเหมาฯ มองภาพรวมการก่อสร้างปี 66 มีทิศทางฟื้นตัวดีหนุนจาก Backlog ของแต่ละบริษัทที่ Cover ทั้งบริษัท ช.การช่าง จำกัด (มหาชน) หรือ CK,บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC,บริษัท ซีฟโก้ จำกัด (มหาชน) หรือ SEAFCO,บริษัท ไพลอน จำกัด (มหาชน) หรือ PYLON ที่ปรับตัวขึ้น
โดยล่าสุดสิ้นสุดไตรมาส 3/65 อยู่ที่ 1.5 แสนล้านบาท โดยหลักๆอยู่ที่ CK และ STEC อย่างไรก็ตามการประมูลในปี 66 โดยเฉพาะต้นปีอาจไม่คึกคักนักและรอลุ้นเร่งตัวอีกครั้งภายหลังการเลือกตั้งจากการศึกษาพบว่า ราคาหุ้นสัมพันธ์กับ Backlog มากกว่าแนวโน้มกำไร หมายถึงตลาดให้ความสำคัญกับการรับงานใหม่มากกว่า ความท้าทายคือการบริหารจัดการต้นทุนทั้งค่าก่อสร้างที่อยู่ในระดับสูงกว่าก่อน COVID-19 จำนวนแรงงานที่ยังไม่กลับมาเท่าปกติ และปริมาณงานในตลาดที่ยังฟื้นตัวไม่เต็มที่ให้น้ำหนักการลงทุน “Neutral”
สำหรับกลยุทธ์เน้น Selective หุ้นที่มีปัจจัยบวกเฉพาะตัวเลือก บริษัท ช.การช่าง จำกัด (มหาชน) หรือ CK เป็น Top Pick จาก Backlog ที่จะพุ่งขึ้นมากสุดจากโอกาสรับงานใหญ่ และมอง บริษัท ซีฟโก้ จำกัด (มหาชน) หรือ SEAFCO น่าสนใจขึ้นจากงบไตรมาส 1/66 ที่จะ Turnaround
ด้านบล.กสิกรไทย ระบุในบทวิเคราะห์แนะนำ “ซื้อ” CK ราคาพื้นฐาน 30.80 บาท คาดบริษัทฯ จะเซ็นสัญญา 2 โครงการโครงสร้างพื้นฐานขนาดใหญ่ภายในสิ้นปี 65 ได้แก่ 1) โครงการรถไฟฟ้าสายสีส้ม ฝั่งตะวันออก มูลค่าก่อสร้าง 9.6หมื่นล้านบาท และ 2) โครงการเขื่อนและโรงไฟฟ้าหลวงพระบาง มูลค่าก่อสร้าง 8.0 หมื่นล้านบาท โดยปัจจัยหนุนราคาหุ้นคือ 1) ยอด backlog ที่คาดสูงสุดเป็นประวัติการณ์ในช่วงสิ้นปีนี้ 2) แนวโน้มกำไรสุทธิที่สดใส 3) CK ได้รับงานโครงการทางด่วน 2 ชั้นจาก BEM และ 4) CK ส่งต่อเงินปันผลที่สูงขึ้นจากบริษัทในเครือให้กับผู้ถือหุ้นซึ่งคาดจะลดช่องว่างของ holding discount ลง
ด้านราคาหุ้นบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ณ เวลา 11:01 น.อยู่ที่ระดับ 12.90 บาท บวก 0.20 บาท หรือ 1.57%  ด้วยมูลค่า 127.53 ล้านบาท ส่วน บริษัท ช.การช่าง จำกัด (มหาชน) หรือ CK ณ เวลา 11:02 น.อยู่ที่ระดับ 23.80 บาท บวก 0.10 บาท หรือ 0.42%  ด้วยมูลค่า 10.79 ล้านบาท 
ด้าน บริษัท ไพลอน จำกัด (มหาชน) หรือ PYLON ณ เวลา 11:04 น.อยู่ที่ระดับ 4.48 บาท บวก 0.02 บาท หรือ 0.45%  ด้วยมูลค่า 0.02 ล้านบาท ส่วนบริษัท ซีฟโก้ จำกัด (มหาชน) หรือ SEAFCO ราคาหุ้นไม่เปลี่ยนแปลง